Νικηφόρος Ηλίας Τσεκούρας

Ο Νικηφόρος Ηλίας Τσεκούρας (γεννημένος περίπου στις αρχές της δεκαετίας του 2010) είναι Έλληνας ζωγράφος. Είναι άτομο στο φάσμα του αυτισμού και έχει αναδειχθεί για το ιδιαίτερο εικαστικό του έργο, το οποίο αποτελεί τρόπο επικοινωνίας με τον κόσμο και μέσο έκφρασης συναισθημάτων και εικόνων.Αγγέλα Παπαθανασίου. Ο ταλαντούχος Νικηφόρος: Ένα παιδί στο φάσμα του αυτισμού που μιλά μέσα από τη ζωγραφική – Η έκθεσή του στην Αθήνα. tanea.gr. 30/11/2025. Ανακτήθηκε στις 24/01/2026.

 Βιογραφία 
Ο Νικηφόρος άρχισε να ζωγραφίζει από την ηλικία των δύο ετών, δείχνοντας έντονο ενδιαφέρον για τα χρώματα και τις εικόνες ήδη από τα πρώτα του χρόνια. Η ζωγραφική αποτελεί για εκείνον όχι απλώς δημιουργική δραστηριότητα αλλά κύριο μέσο επικοινωνίας και έκφρασης, ιδιαίτερα λόγω των ιδιαιτεροτήτων του στο φάσμα του αυτισμού.

Οι γονείς του Νικηφόρου φρόντισαν από μικρή ηλικία να καλλιεργήσουν τη μουσική παιδεία του με έργα των Χατζιδάκι και Θεοδωράκη, αλλά και διάφορα εμβατήρια όπως τον Εθνικό Ύμνο και τη Μακεδονία ξακουστή.Σωτήρης Λέτσιος. 14χρονος ζωγράφος με αυτισμό που εκθέτει σε Ελλάδα και Ευρώπη. dimokratia.gr. 27/11/2025. Ανακτήθηκε στις 24/01/2026.

Οι συχνές επισκέψεις σε μουσεία και χώρους τέχνης στάθηκαν η κατάλληλη αφορμή ώστε να καλλιεργηθεί η κλίση του προς τη ζωγραφική, ενώ εξίσου καθοριστική για την ανάπτυξη του ταλέντου του ήταν και η επίδραση που δέχτηκε από τη βυζαντινή αγιογραφία και εν γένει από την ελληνική παράδοση. Λατρεία μεγάλη έχει και για τον Παρθενώνα. Τον έχει χαρακτηρίσει το μουσείο όλης της Ελλάδας.

 Θέματα και στυλ 

Ο Νικηφόρος συχνά αντλεί έμπνευση από την καθημερινότητα, τη φύση και τις εικόνες που τον περιβάλλουν, αποτυπώνοντας στον καμβά έναν κόσμο γεμάτο χρώμα και συναίσθημα. Η ζωγραφική αποτελεί για εκείνον έναν προσωπικό τρόπο να μιλά για όσα βλέπει, αισθάνεται και σκέφτεται, μετατρέποντας δύσκολες εμπειρίες σε δημιουργική έκφραση.

Το έργο του χαρακτηρίζεται από εκφραστικές γραμμές και έντονα χρώματα, με τα οποία μεταφέρει εικόνες που πηγάζουν από την παρατήρηση, τη φαντασία και τη βαθιά αίσθηση του κόσμου γύρω του. Μέσα από τη ζωγραφική ο Νικηφόρος δείχνει έναν διαφορετικό, καθαρό τρόπο αντίληψης και επικοινωνίας.Κατερίνα Πουλοπούλου. Νικηφόρος: Ο 14χρονος καλλιτέχνης με αυτισμό που επικοινωνεί μέσω της ζωγραφικής - Εκθέτει σε Ελλάδα και εξωτερικό. iefimerida.gr. 08/11/2025. Ανακτήθηκε στις 24/01/2026.

Ο Νικηφόρος δημιούργησε και ένα έργο για το σιδηροδρομικό δυστύχημα στα Τέμπη. Η μητέρα του είπε ότι καθώς δημιουργούσε το έργο έκλαιγε απαρηγόρητα, ενώ τα δάκρυα έπεφταν πάνω στον πίνακα.

 Εκθέσεις 
Μέχρι σήμερα ο Νικηφόρος έχει δημιουργήσει περισσότερα από 600 έργα ποικίλων διαστάσεων και θεματολογίας, κυρίως με ακρυλικά, ενώ τα έργα του έχουν ήδη παρουσιαστεί σε τρεις ατομικές εκθέσεις στην Ελλάδα, μεταξύ των οποίων η έκθεση «Υπέροχα διαφορετικοί: Ένα άλλο φάσμα» στη Μυροβόλο«Υπέροχα διαφορετικοί: Ένα άλλο φάσμα» | Περιοδική έκθεση ζωγραφικής. greekaffair.gr. 24/04/2025. Ανακτήθηκε στις 24/01/2026. και η έκθεση «Αρκεί να το πιστέψεις»  στη Sianti Gallery,Συνέντευξη στη Ζέτα Τζιώτη. Ο Νικηφόρος ζει μέσα από τα έργα του σε ένα δικό του όνειρο. artviews.gr. 01/12/2025. Ανακτήθηκε στις 24/01/2026. σε εννέα ομαδικές στην Αθήνα, καθώς και στο εξωτερικό, όπως στη Φλωρεντία και στο Λονδίνο. Έχει επίσης διακριθεί με το 2ο βραβείο στον Πανελλήνιο Διαγωνισμό του Μουσείου Κυκλαδικής Τέχνης με το έργο του «Κάλλος».

Τα έργα του έχουν επίσης παρουσιαστεί σε άλλα πλαίσια που αναδεικνύουν την προσωπική ερμηνεία του κόσμου μέσω της ζωγραφικής, υπογραμμίζοντας τη σημασία της τέχνης ως μέσου ενσωμάτωσης και έκφρασης για άτομα με διαφορετικές ανάγκες και τρόπους αντίληψης.Συντακτική ομάδα ertnews.gr. Ένα τριήμερο τέχνης και μάθησης στη σκηνή Φρυνίχου. ertnews.gr. 16/06/2025. Ανακτήθηκε στις 24/01/2026.

 Παραπομπές 

Κατηγορία:Έλληνες ζωγράφοι του 21ου αιώνα
Κατηγορία:Αυτισμός